钦定古今图书集成/理学汇编/字学典/第111卷 > 周必大
## 钦定古今图书集成/理学汇编/字学典/第111卷 > 周必大

按《宋史》本传：“周必大，字子充，一字洪道，其先郑州管
城人。祖诜，宣和中倅庐陵，因家焉。绍兴二十年，第进
士，授徽州户曹，中博学宏词科，召试馆职，守秘书省
正字，兼国史院编修官。淳熙十四年，拜右丞相。明年，
拜左丞相、少保、益国公，赠太师，谥文贞。自号平园老
叟。”

按《后村集》：“益公亲书艾轩神道碑真迹，藏外孙方之
泰岩仲家按《文山集》：“道林寺堂之颜，吾乡益国周公书之。”